rejauldu/bengali-wikipedia huggingface dataset:
thumb|228px|right|জোভান্নি আন্তোনিও মাজিনি জোভান্নি আন্তোনিও মাজিনি (ইতালীয় ভাষায়: Giovanni Antonio Magini) (১৩ জুন ১৫৫৫ - ১১ ফেব্রুয়ারি ১৬১৭) ছিলেন একজন ইতালীয় জ্যোতির্বিজ্ঞানী, জ্যোতিষী, মানচিত্রাঙ্কনবিদ এবং গণিতজ্ঞ। তিনি বর্তমান ইতালির পাদোয়া শহরে জন্মগ্রহণ করেন এবং ইউনিভার্সিটি অফ বোলোনিয়া থেকে ১৫৭৯ সালে দর্শনে পড়াশোনা শেষ করেন। তার বাবার নাম পাসকুয়ালে মাজিনি যিনি পাদোয়ার নাগরিক ছিলেন। তিনি জ্যোতির্বিজ্ঞানে মনোনিবেশ করে ১৫৮২ সালে coelestium motuum নামক একটি এফিমেরিস রচনা শেষ করেন, পরের বছর এটি ইতালীয় ভাষায় অনুবাদ করেন।  ১৫৮৮ সালে এনিয়াতো দান্তির মৃত্যুর পর গালিলেও গালিলেইকে বাদ দিয়ে তাকে বোলোনিয়ার গণিত বিভাগের প্রধান নিযুক্ত করা হয়েছিল। বোলোনিয়াতেই তিনি মৃত্যুবরণ করেন।  মাজিনি ইতালির একটি পূণাঙ্গ মানচিত্র তৈরির দুঃসাহসিক অভিযানে নেমেছিলেন। উদ্দেশ্য ছিল এমন মানচিত্র নির্মাণের যাতে খুঁটিনাটি প্রতিটি অঞ্চলের নাম এবং সাথে ঐতিহাসিক মন্তব্য থাকবে। তার মৃত্যুর পর ১৬২০ সালে তার ছেলে অবশেষে মানচিত্রটি প্রকাশ করেন। মাজিনির জ্যোতির্বিজ্ঞানকে তার জ্যোতিষ শাস্ত্র থেকে আলাদা করার কোন উপায় নেই। বলা যায়, তার ক্যারিয়ারের মূল ভিত্তিই ছিল জ্যোতিষ শাস্ত্র। জ্যোতির্বিজ্ঞানের জন্য তার লেখালেখির গুরুত্ব এখন কেবলই ঐতিহাসিক, কারণ তিনি টলেমীয় জগতেই বিশ্বাস করতেন।  ১৫৯২ সালে মাজিনি তাবুলা তেত্রাগোনিকা প্রকাশ করেন এবং ১৬০৬ সালে অতি সূক্ষ্ণ ত্রিকোণমিতিক তালিকা তৈরি করেন। ব্যবহারিক জ্যামিতিতে তার অনেক অবদান ছিল। যেমন, গোলকের জ্যামিতি ও ত্রিকোণমিতির ব্যবহারিক প্রয়োগের জন্য তিনি নিজে পরিমাপ যন্ত্র তৈরি করেছিলেন। এছাড়া দর্পণ নিয়ে কাজ করে অবতল গোলকীয় দর্পণের তত্ত্ব প্রকাশ করেছিলেন।Magini, Giovanni Antonio, The Galileo Project   তথ্যসূত্র   বিষয়শ্রেণী:ইতালীয় জ্যোতির্বিজ্ঞানী বিষয়শ্রেণী:ইতালীয় গণিতবিদ বিষয়শ্রেণী:১৫৫৫-এ জন্ম বিষয়শ্রেণী:১৬১৭-এ মৃত্যু
শিল-নোড়া হচ্ছে দুই খণ্ড পাথর যা প্রধানত রান্নাঘরে মশলা পেষার জন্য ব্যবহৃত হয়। শিল ট্রাপিজয়েডাকার এবং মেঝেতে রাখা হয়। শিলের ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে নোড়া দিয়ে ডলা দিতে হয়।  গঠন  নোড়া একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে নোড়া আঁকড়ে ধরে শিলের ওপর মশলা পিষতে হয়।  কারিগর কাটনিওয়ালা কত স্বাভাবিক ভঙ্গিতে পাটার পাথরটি খোদায় করে চলত। কিছুক্ষণের মধ্যেই সাড়া পাটার গা মাছের আঁশের মত রূপ ধারণ করে ফেলেন তারা। শ্রমের সাথে শিল্পের সক্ষতা বাঙালি মানসে যেন প্রোথিত। পাটা ধার কাটনিওয়ালারা তাদের দক্ষতা আর গৃহস্থের ইচ্ছা অনুযায়ী পাটাতে ধার কেটে কেটে ফুটিয়ে তুলত মাছ, ফুল, লতা ও পাখির ছবি।  পাথরে ধাতুর টোকা পড়ে খোদাই হতো আর থেকে থেকে ঝলকে উঠত আগুনের ফুলকি। বাতাসে পাথর পোড়া বারুদের গন্ধ।  প্রাপ্তিস্থান বাংলাদেশে অনেক জেলায় শিল-পাটা তৈরি করা হয়। এর মধ্যে উল্লেখ্যযোগ্য জেলাগুলি হচ্ছে, সিলেট, সুনামগঞ্জ, ময়মনসিংহ, পঞ্চগড়, কক্সবাজার, নেত্রকোনা। তবে সবচেয়ে বেশি তৈরি হয় জয়পুরহাটের আক্কেলপুর, চক্রপাড়া ও গোপীনাথপুর গ্রামে।  ব্যবহার ভোজনরসিক বাঙালিদের ঐতিহ্যে আজো আছে হাতে বাটা মশলায় তৈরি খাবার। এখন হাতে বাটা মশলার বদলে মেশিনে ভাঙানো গুড়া মশলার প্রচলন এসেছে। তারপরও অনেকে হাতে বাটা মশলায় তৈরি খাবার পছন্দ করেন।  বাসায় শিল-পাটা ধাঁর করা বাজারের গুঁড়া মশলার তুলনায় বাটা মশলায় রান্নায় স্বাদ এ ভিন্নতা পাওয়া যায়। তবে সমস্যা হলো সবসময় এই শিল-পাটা ধার করানোর লোক পাওয়া যায় না। আর শিল-পাটার ধার কমে গেলে মশলা পিষে নেয়া বেশ কষ্টকর হয়। চলুন তাহলে দেরি না করে জেনে নেয়া যাক বাসায় কীভাবে ধার করবেন শিল-পাটা-    প্রথমে মেঝেতে একটি মোটা কাপড় বা তোয়ালের উপর শিল-পাটা বসিয়ে নিন। হাতুড়ি এবং বড় স্ক্রু অথবা গজাল নিন।  পুরনো গর্তের মধ্যে খানিকটা বাঁকা করে স্ক্রু ধরুন এবং অল্প অল্প করে হাতুড়ি দিয়ে ঠুকুন।    চাইলে নতুন করেও গর্ত করতে পারেন। ঘন ঘন গর্ত করতে হবে, পাটা গর্ত হয়ে গেলে একইভাবে শিলে ধার দিয়ে নিন।  সতর্কতা শিল পাটা ধার করার সময় চোখে বড় চশমা অথবা সানগ্লাস পরে নেবেন অবশ্যই। নাহলে ছোট ছোট পাথরের টুকরা ছিটকে চোখে যেতে পারে। হাতে গ্লাভসও পড়ে নিতে পারেন।   তথ্যসূত্র   বিষয়শ্রেণী:রান্নায় সহায়ক উপকরণ
বেঙ্গল পুলিশ চ্যাপ্টার-১ : এম ১৬ হলো ২০২৪ সালের একটি বাংলা ভাষার ভারতীয় পুলিশ অ্যাকশন ট্রিলার চলচ্চিত্র। এটি পরিচালনা করেছেন এম এন রাজ। প্রধান চরিত্রে অভিনয় করেছেন কালকেয় প্রভাকর ও ব্রহ্মাজী । চলচ্চিত্রটি ২০২৪ সালের ৮ই এপ্রিল ভারতে মুক্তির কথা ছিল। অভিনয়শিল্পী   কালকেয় প্রভাকর  ব্রহ্মাজী  পিয়ালী চক্রবর্তী  তিন্নু আনন্দ  পৌশালি মুখোপাধ্যায়  বিশ্বরূপ বিশ্বাস  জিতু কমল  বিশ্বনাথ বসু  তথ্যসূত্র  বহিঃসংযোগ
ওয়ারিনা হুসেন একজন আফগান মডেল এবং অভিনেত্রী যিনি বলিউড ইন্ডাস্ট্রিতে কাজ করছেন।   জীবনী  তার জন্ম ১৯৮৬ সালের ২৩ ফেব্রুয়ারি আফগানিস্তানের কাবুলে।তার মা আফগান এবং পিতা ইরাকি। তিনি মায়ের সাথে ১২-১৩ বছর বয়সে ভারতে আসার আগে যুক্তরাষ্ট্রে বেড়ে ওঠেন। তিনি সেখানে তার মডেলিং ক্যারিয়ার শুরু করেছিলেন। ২০১৭ সালে নিউইয়র্ক ফিল্ম একাডেমীতে এক বছর অভিনয়ের উপর গ্রাজুয়েট করেন।   পেশা  ২০১৩ সালে নিউ দিল্লিতে তিনি মডেলিং শুরু করেন। তিনি ২০১১ সালের ৫ অক্টোবর মুক্তি পাওয়া লাভযাত্রী সিনেমায় আয়ুষ শর্মা (সালমান খানের শ্যালক) এর সাথে সালমান খানের প্রযোজনায় আত্মপ্রকাশ করেছিলেন। তিনি ভারতীয় গায়ক ও র‍্যাপার বাদশা (র‍্যাপার) এর মিউজিক ভিডি 'সি মুভ ইট লাইক'তে কাজ করেন। ২০১৮ সালের ডিসেম্বর থেকে ২০১৯ সালের ২৪ ডিসেম্বর পর্যন্ত দাবাং ৩ চলচ্চিত্রের 'মুন্না বদনাম হুয়া' গানে এবং অভিনেতা করণ দেওল (ধর্মেন্দ্রের নাতি) এর সাথে একটি চলচ্চিত্র তৈরিতে ছিলেন।  এছাড়া তিনি নাইনটি নাইন সংস,দ্য ইনকমপ্লিট ম্যান এ অভিনয় করেছেন।   তথ্যসূত্র    বহিঃসংযোগ          বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
শেনিস অ্যালোন্ড্রা প্যালাসিওস কর্নেজো (; জন্ম ৩০ মে ২০০০) হলেন একজন নিকারাগুয়ান মডেল এবং সুন্দরী যিনি মিস ইউনিভার্স ২০২৩ খেতাব জিতেছেন। তিনি নিকারাগুয়া থেকে প্রথম মিস ইউনিভার্স বিজয়ী হয়েছেন।  তিনি এর আগে মিস ওয়ার্ল্ড নিকারাগুয়া ২০২০, মিস ওয়ার্ল্ড ২০২১ শীর্ষ ৪০ সেমিফাইনালিস্ট এবং মিস নিকারাগুয়া ২০২৩ এর মুকুট পেয়েছিলেন।   তথ্যসূত্র    বহিঃসংযোগ   বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স বিজয়ী বিষয়শ্রেণী:মিস ওয়ার্ল্ড ২০২১-এর প্রতিনিধি বিষয়শ্রেণী:মিস ইউনিভার্স ২০২৩-এর প্রতিযোগী বিষয়শ্রেণী:মিস নিকারাগুয়া বিজয়ী বিষয়শ্রেণী:নিকারাগুয়ান নারী মডেল
জেনি লরা মার্কস () (২৬ সেপ্টেম্বর ১৮৪৫ – ২৫ নভেম্বর ১৯১১), লরা মার্কস নামে অধিক পরিচিত। তিনি কার্ল মার্কসের এবং জেনি ফন ভস্টফালেনের দ্বিতীয় কন্যা ছিলেন। ১৮৬৮ সালে তিনি পল লাফার্গকে বিয়ে করেন। ১৯১১ সালে তারা দুজনই আত্মহত্যা করেন।   তথ্যসূত্র   বিষয়শ্রেণী:১৮৪৫-এ জন্ম বিষয়শ্রেণী:১৯১১-এ মৃত্যু বিষয়শ্রেণী:মার্কসবাদী রাজনীতিবিদ বিষয়শ্রেণী:জার্মান বিপ্লবী বিষয়শ্রেণী:জার্মান সাম্যবাদী বিষয়শ্রেণী:কার্ল মার্কস বিষয়শ্রেণী:জার্মান মার্ক্সবাদী বিষয়শ্রেণী:জার্মান সমাজতন্ত্রী বিষয়শ্রেণী:১৯১১-এ আত্মহত্যা বিষয়শ্রেণী:যুক্তরাজ্যে প্রবাসী বিষয়শ্রেণী:ইহুদি সমাজতান্ত্রিক
এইচএমএস লিনক্স (এফ২৭) () একটি লেপার্ড-শ্রেণীর ধরন ৪১ ব্রিটিশ রয়্যাল নৌবাহিনীর বিমান-বিধ্বংসী ফ্রিগেট, যা লিনক্সয়ের নামে নামকরণ করা হয়।  জন ব্রাউন এন্ড কোম্পানি, ক্লাইডব্যাংক, স্কটল্যান্ড কর্তৃক ১৩ আগস্ট ১৯৫৩ সালে এটি তৈরি করার কাজ শেষ হয়। ১২ জানুয়ারি ১৯৫৫ তে এটিকে পানিতে ভাসানো হয়, এবং ১৯৫৭ সালের ১৮ মার্চ এটি কমিশন পায়।   রয়্যাল নৌবাহিনীর পরিষেবা  লিনক্সকে ৭ম ফ্রিগেট স্কোয়াড্রনের নেতা হিসাবে কমিশন প্রদান করা হয়।Navy List, HMSO, জানুয়ারি ১৯৫৮ এটি ১৯৭৭ সিলভার জুবিলি ফ্লিট রিভিউ অফ স্পিথেডে উপস্থিত ছিল।Official Souvenir Programme, 1977. Silver Jubilee Fleet Review, HMSO   বাংলাদেশী নৌবাহিনীর পরিষেবা  ১২ মার্চ ১৯৮২ সালে এটিকে বাংলাদেশ নৌবাহিনীতে স্থানান্তরিত করা হয় এবং বানৌজা আবু বকর নামে পুনঃনামকরণ করা হয়। এটিকে কমোডর কমান্ডিং বিএন ফ্লোটিলা (COMBAN) নিয়োজিত করা হয়। ২২ জানুয়ারি ২০১৩ তে এটির নিজস্ববন্ধর চট্টগ্রামে অনুষ্ঠিত একটি অনুষ্ঠানের সময় এটিকে ডি-কমিশনিং করা হয়। চীনের জিয়াংহু-৩’ ক্লাসের রণতরীকে এটির বদলে প্রতিস্থাপন করা হয়।   কমান্ডিং অফিসার  Royal Navy Senior Appointments, Colin Mackie থেকেপর্যন্তক্যাপ্টেন১৯৫৭১৯৫৭ক্যাপ্টেন জে এম ডি গ্রে OBE RN১৯৫৮১৯৬০ক্যাপ্টেন উইলিয়াম জি মিক RN১৯৬০১৯৬১ক্যাপ্টেন রবিন এ বেগ RN১৯৬৩১৯৬৫ক্যাপ্টেন পিটার এম আউস্টিন RN১৯৬৫১৯৬৫ক্যাপ্টেন পিটার জি আর মিচেল RN১৯৭৭১৯৭৯লেফটেনেন্ট কমান্ডার জি এ কোল MBE RN   তথ্যসূত্র    প্রকাশনা     ম্যারিওট, লিও ১৯৮৩। রয়েল নেভি ফ্রিগেটস ১৯৪৫-১৯৮৩, ইয়ান অ্যালেন লিমিটেড। আইএসবিএন 07110 1322 5  বিষয়শ্রেণী:ক্লাইড-নির্মিত জাহাজ বিষয়শ্রেণী:লেপার্ড-ক্লাস ফ্রিগেট বিষয়শ্রেণী:১৯৫৫-এর জাহাজ
ঠাকুরগাঁও জেলার ব্যক্তিবর্গের এই তালিকায় বাংলাদেশের ঠাকুরগাঁও জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং ঠাকুরগাঁওয়ে জন্মগ্রহণকারী অন্যান্য অনাবাসী বাঙালিও রয়েছেন। এসব ব্যক্তি ঠাকুরগাঁইয়া হিসাবেও পরিচিত হতে পারেন। থাম্ব|রাজা গণেশ।  রাজা গণেশ (শাসনকাল ১৪১৫) ছিলেন বাংলার একজন হিন্দু শাসক। তিনি বাংলার ইলিয়াস শাহি রাজবংশকে ক্ষমতাচ্যুত করে ক্ষমতায় আসেন।  সুরবালা সেনগুপ্ত (১৮৮১ - ১১ সেপ্টেম্বর, ১৯৭৩); ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। কম্পরাম সিং (১৮৮৭ - ২৪ এপ্রিল, ১৯৫০) একজন তেভাগা আন্দোলন, সাম্যবাদী কৃষক আন্দোলনের নেতা এবং একজন শহীদ বিপ্লবী।  রাজা টংকনাথ চৌধুরী (আনু. ১৮৯০-১৯৪৮) মালদুয়ার পরগণার একজন জমিদার।   নুরুল হক চৌধুরী (১৯০২-১৯৮৭) বাংলাদেশী আইনজীবী, রাজীতিবিদ,   নরেন্দ্র চন্দ্র ঘোষ (জন্ম : ১৪ এপ্রিল, ১৯১২ - মৃত্যু ৪ আগস্ট ১৯৯৪); ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।  নারায়ণ গঙ্গোপাধ্যায় (৪ ফেব্রুয়ারি, ১৯১৮ - ৬ নভেম্বর, ১৯৭০); বিখ্যাত টেনিদা চরিত্রের স্রষ্টা ভারতীয় বাঙালি লেখক ।  মির্জা রুহুল আমিন (২৮ ফেব্রুয়ারি ১৯২১ - ১৯ জানুয়ারি ১৯৯৭); একজন বাংলাদেশী রাজনীতিবিদ, ক্রীড়ানুরাগী, প্রাক্তন মন্ত্রী ও সংসদ সদস্য।  স্বদেশরঞ্জন মুখোপাধ্যায় (জন্ম : ১৯২৪ - মৃত্যু ২০০৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।  তৃপ্তি মিত্র (২৫ অক্টোবর, ১৯২৫ – ২৪ মে, ১৯৮৯); বাংলা ভাষার থিয়েটার ও চলচ্চিত্রের জনপ্রিয় ভারতীয় অভিনেত্রী এবং শম্ভু মিত্রের স্ত্রী।   রেজওয়ানুল হক ইদু চৌধুরী (১৯৩০ - ২৫ মে ১৯৯৪) বাংলাদেশের ঠাকুরগাঁও জেলার রাজনীতিবিদ,  মোখলেসুর রহমান (জন্ম: ১ জানুয়ারি ১৯৩৫) বাংলাদেশের একজন রাজনীতিবিদ।  জনাব মোঃ খাদেমুল ইসলাম (১ জানুয়ারি ১৯৩৮ - ১৭ ডিসেম্বর ১৯৯৭) বাংলাদেশের ঠাকুরগাঁও জেলার একজন রাজনীতিবিদ।  গোলাম মোস্তফা, (২৩ নভেম্বর, ১৯৩৯ - ১৭ এপ্রিল ১৯৭১), শহিদ বুদ্ধিজীবী।   রমেশ চন্দ্র সেন (৩০ এপ্রিল, ১৯৪০); ঠাকুরগাঁও-১ আসনের বাংলাদেশ আওয়ামী লীগের সংসদ সদস্য ও সাবেক পানি সম্পদ মন্ত্রী।  হাফিজ উদ্দিন আহম্মেদ (জন্ম: ৩ ফেব্রুয়ারি ১৯৪৬) একজন বাংলাদেশি রাজনীতিবিদ, সমাজসেবক ও সাবেক জাতীয় সংসদ সদস্য।  সুলতানা রেজওয়ান চৌধুরী ( – ২৫ ডিসেম্বর ২০১৯) বাংলাদেশের ঠাকুরগাঁও জেলার একজন রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন।  মির্জা ফখরুল ইসলাম আলমগীর (জন্মঃ ১ আগস্ট, ১৯৪৮); বাংলাদেশ জাতীয়তাবাদী দল এর মহাসচিব ও সাবেক কৃষি প্রতিমন্ত্রী ও বেসামরিক বিমান পরিবহন ও পর্যটন প্রতিমন্ত্রী।   দবিরুল ইসলাম (২৯ সেপ্টেম্বর, ১৯৪৮) ঠাকুরগাঁও-২ আসনের বাংলাদেশ আওয়ামী লীগের সংসদ সদস্য।  শিশির ভট্টাচার্য্য (জন্ম: ৯ মার্চ ১৯৬০); চিত্রশিল্পী ও কার্টুনিস্ট।  মো. ইয়াসিন আলী (জন্ম: ১ জুলাই, ১৯৬১) বাংলাদেশের ঠাকুরগাঁও জেলার রাজনীতিবিদ, সাংস্কৃতিক ব্যক্তিত্ব এবং ঠাকুরগাঁও-৩ আসনের সংসদ সদস্য।  লিটু আনাম (জন্ম ১৫ জুন ১৯৭০) বাংলাদেশের একজন জনপ্রিয় মঞ্চ, টেলিভিশন ও চলচ্চিত্র অভিনেতা।  সেলিনা জাহান লিটা (জন্ম: ৮ ডিসেম্বর ১৯৭০) হলেন বাংলাদেশের একজন রাজনীতিবিদ।   তথ্যসূত্র   বিষয়শ্রেণী:বাংলাদেশী ব্যক্তিবর্গের তালিকা বিষয়শ্রেণী:ঠাকুরগাঁও জেলার ব্যক্তি বিষয়শ্রেণী:জেলা অনুযায়ী বাংলাদেশী ব্যক্তিবর্গের তালিকা
এভ প্লানেক্স (; জন্ম: ২০ ডিসেম্বর ২০০০) হলেন একজন ফরাসি সমলয় সাঁতারু, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  প্লানেক্স ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  এভ প্লানেক্স ২০০০ সালের ২০শে ডিসেম্বর তারিখে ফ্রান্সের ক্লেরমঁ-ফেরাঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  প্লানেক্স ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি লেলিস আলাভেজ, আনাস্তাসিয়া বায়ান্দিনা, অঁব্রে এস্নো, লোরা গঞ্জালেজ, রোমান লুনেল, শার্লত ত্রম্বল এবং লোরা ত্রম্বলের সাথে ফ্রান্সের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৭৯২৫, ফ্রি রুটিনে ৩৪০.০৫৬১ এবং অ্যাক্রোব্যাটিক রুটিনে ২৬৮.৮০০১ পয়েন্ট অর্জন করেছিলেন, যার ফলে সর্বমোট ৮৮৬.৬৪৮৭ পয়েন্ট নিয়ে তারা ৪র্থ স্থান অধিকার করেছেন।   তথ্যসূত্র    বহিঃসংযোগ      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী সাঁতারু বিষয়শ্রেণী:ফরাসি সমলয় সাঁতারু বিষয়শ্রেণী:ফ্রান্সের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২১শ শতাব্দীর ফরাসি নারী ক্রীড়াবিদ
উচ্চ কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগে এ অবস্থিত একটি অন্যতম জেলা।   সংক্ষিপ্ত বিবরণ এবং ইতিহাস  ২০১৪ সালে, পাকিস্তান সরকার কোহিস্থান জেলাকে দুই জেলায় ভাগ করেন, একটি উচ্চতর কোহিস্তান এবং অপরটি নিম্ন কোহিস্তান।  ২০১৭ সালের জনসংখ্যার আদমশুমারীর হিসাব অনুযায়ী, উচ্চতর কোহিস্থান জেলার মোট জনসংখ্যা ছিল প্রায় ৩০৬,৩৩৭ জন। যার মধ্যে দাসসুর জনসংখ্যা ছিল ২২২,২৮২ এবং কান্দিয়ার জনসংখ্যা ছিল ৮৪,০৫৫ জন। জেলাটি জনসংখ্যার প্রায় ১০০% গ্রামীণ বসবাসকারী। ২০১৭ সালের আদমশুমারি অনুযায়ী, জেলাটির মোট ঘরবাড়ির সংখ্যা ছিল ৩৯,৮৪৯ টি।   তথ্যসূত্র     বিষয়শ্রেণী:খাইবার পাখতুনখোয়ার জেলা
হলিউড আমেরিকান সঙ্গীতশিল্পী এবং গীতিকার ম্যাডোনা-এর নবম অ্যালবাম আমেরিকান লাইফ-এর একটি গান। এই গানটি অ্যালবামের অন্য গান আমেরিকান লাইফের পরে তৈরি করা হয়। গানটি মুক্তি পায় ২০০৩ সালের জুলাই মাসে। গানটি বের হওয়ার পরে বেশ প্রশংসা অর্জন করে।   রচনা ও ইতিহাস  হলিউড গানটি লিখেছেন এবং প্রযোজনা করেছেন দুজন সঙ্গীত শিল্পী যাদের মধ্যে ম্যাডোনা নিজে একজন। গানটি প্রকাশ করা হয় ১৪ জুলাই ২০০৩। এই গানটি আমেরিকান লাইফ অ্যালবামের দ্বিতীয় একক হিসেবে প্রকাশ করা হয়।   আরও দেখুন   আমেরিকান লাইফ (গান)  সুপারস্টার (গান)   তথ্যসূত্র   বিষয়শ্রেণী:২০০৩-এর গান বিষয়শ্রেণী:ম্যাডোনার গান
Usage  Examples , and is eqv. with   Examples where the ISO year is three days into the next gregorian year   Examples where the ISO year is three days into the previous gregorian year   See also  Template based upon MediaWiki:Template:Weekdate  Template:ISOWEEKDATE -  The opposite function of   Template:ISOYEAR -   Template:ISOWEEK -   Template:ISOWEEKDAY -   Template:ISOWEEKDATE2YMD -  The opposite function of   Template:ISOWEEKDATE2Y -   Template:ISOWEEKDATE2M -   Template:ISOWEEKDATE2D -   See also
হাতেখড়ি ২০২৪ সালের একটি বাংলা ভাষার ভারতীয় নাট্য চলচ্চিত্র। এটি মৈনাক মিত্র ও কৌস্তুভ চক্রবর্তী পরিচালনা করেছেন। বদ্রীনাখ সাউয়ের মূল গল্প ’অক্ষর অক্ষর দীপ জ্বলে’ অবলম্বনে এই ছবির চিত্রনাট্য তৈরি হয়েছে৷ প্রধান চরিত্রে অভিনয় করেছেন শঙ্খদীপ বন্দ্যোপাধ্যায়, বিশ্বনাথ বসু ও সোনালী চৌধুরী। ২০২৪ সালের ২৯শে মার্চ পশ্চিমবঙ্গের প্রেক্ষাগৃহে মুক্তি পায়।  অভিনয়শিল্পী  শঙ্খদীপ বন্দ্যোপাধ্যায় - চাঁদ   বিশ্বনাথ বসু  সোনালী চৌধুরী  সুমিত সমাদ্দার  কঙ্কনা হালদার  দেবরাজ ভট্টাচার্য  প্রান্তিক ব্যানার্জি  মিঠুন দেবনাথ  রাকেশ ভট্টাচার্য  সৃজা বোস  রাজু মজুমদার  তথ্যসূত্র  বহিঃসংযোগ   বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
বঙ্কিম সর্দার কলেজ হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলায় ট্যাংরাখালিতে অবস্থিত একটি স্নাতক কলেজ। এটি ১৯৫৫ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত। কলেজটি ক্যানিং মহকুমায় অবস্থিত।   পঠনপাঠন  বঙ্কিম সর্দার কলেজের বিভাগগুলি হলঃ বিজ্ঞান বিভাগঃ গণিত, উদ্ভিদবিদ্যা, প্রাণিবিদ্যা, পদার্থবিদ্যা ও রসায়ন। কলা ও বাণিজ্য বিভাগঃ বাংলা, ইংরেজি, ইতিহাস, সংস্কৃত, রাষ্ট্রবিজ্ঞান, দর্শন, অর্থনীতি, শিক্ষা ও শারীরশিক্ষা।  এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।  তথ্যসূত্র  বহিঃসংযোগ Bankim Sardar College  Bankim Sardar College Admission Online   বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:দক্ষিণ চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:ভারতের মহাবিদ্যালয় বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৫-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
পার্পেল লিফ ব্লু (বৈজ্ঞানিক নাম: Amblypodia anita) এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।   আকার  পার্পেল লিফ ব্লু এর প্রসারিত অবস্থায় ডানার আকার ৪৫-৫২ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত পার্পেল লিফ ব্লুর উপপ্রজাতিসমূহ হল-   Amblypodia anita dina Fruhstorfer, 1907 – Indian Purple Leaf Blue  Amblypodia anita gigantea Tytler, 1927 – Manipur Purple Leaf Blue  Amblypodia anita andamanica Riley, 1922 – Andaman Purple Leaf Blue   বিস্তার  পার্পেল লিফ ব্লু এর দক্ষিণ এশিয়াGupta, A., Gawas, S. M., & Bhambure, R. (2015). On the parasitoid complex of butterflies with descriptions of two new species of parasitic wasps (Hymenoptera: Eulophidae) from Goa, India. Systematic parasitology, 92, 223-240. এবং দক্ষিণপূর্ব এশিয়ার বিভিন্ন প্রান্তরে। এদের ভারত এর মুম্বাই, মধ্যপ্রদেশ, ওড়িষ্যাBoruah, B., Das, G. N., Payra, A., Gogoi, M. J., Dash, S. K., Tamuly, T., ... & Rout, S. D. (2018). Assessment of Butterfly (Lepidoptera, Rhopalocera) Diversity in Manchabandha and Budhikhamari Reserve Forest, Mayurbhanj, Odisha, India. Asian Journal of Conservation Biology, 7(1), 51-65., বিহার, পশ্চিমবঙ্গ এছাড়া আসাম মালয়েশিয়া, জাভা তেও এদের দেখা যায়।"Amblypodia Horsfield, [1829]" at Markku Savela's Lepidoptera and Some Other Life Forms   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ ও স্ত্রী উভয় নমুনাতেই পিছনের ডানায় লতিযুক্ত লেজ বর্তমান। উভয় ডানার নিম্নতল শুকনো পাতার মত এবং হালকা বেগুনী অথবা পার্পেল ও বাদামীর সংমিশ্রণ। যদি রং ও দাগ ছোপ এর পরিবর্তন লক্ষ্য করা যায়। সামনের দানার নিম্নপৃষ্ঠের শীর্ষভাগ থেকে পিছনের ডানার নিম্নপৃষ্ঠে টর্নাস পর্যন্ত একটি কালো আঁকাবাঁকা রেখা সর্বদা বিদ্যমান।  পুরুষ নমুনায় ডানার উপরিতল ঘন পার্পেল অথবা নীলচে বর্ণের, সামনের ডানার উপরিতলএ ১.৫ থেকে ২.৫ মিমি চওড়া কালো প্রান্তসীমারেখা খুব সরু।  স্ত্রী নমুনায়, ডানার উপরিতল কালচে বাদামী ও উভয় ডানার ডিসকাল অংশ উজ্জ্বল পার্পেল যা কখনো কখনো দেখা যায় না, বিশেষত পিছনের ডানার উপরিতলে।   চিত্রশালা    তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা বিষয়শ্রেণী:১৮৬২-এ বর্ণিত প্রজাপতি
বিষ্ণুপুর রেলওয়ে স্টেশন হল ভারতীয় রেলের খড়গপুর-বাঁকুড়া-আর্দ্রা লাইন ও শেওড়াফুলি-বিষ্ণুপুর ব্রাঞ্চ লাইনের একটি জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় অবস্থিত। এই স্টেশন মন্দির-নগরী বিষ্ণুপুর ও তার আশেপাশের এলাকাগুলিকে রেল পরিষেবা দেয়।   ইতিহাস  ১৯০১ সালে খড়্গপুর-মেদিনীপুর ব্রাঞ্চ লাইন চালু হয়। বাঁকুড়া জেলার উপর বেঙ্গল নাগপুর রেলের মেদিনীপুর-ঝরিয়া সম্প্রসারিত অংশটি চালু হয় ১৯০৩-০৪ সালে।  শেওড়াফুলি-বিষ্ণুপুর ব্রাঞ্চ লাইনের বিষ্ণুপুর-গোকুলনগর-জয়পুর সেক্টরটির সম্পূর্ণ হওয়ার কথা ২০০৯-১০ সালের রেল বাজেটে উল্লেখ করা হয়েছে। এই লাইনের কিছু অংশের কাজ এখন নির্মাণাধীন।   বৈদ্যুতিকীকরণ  আর্দ্রা-ভেদুয়াসোল সেক্টরটির বৈদ্যুতিকীকরণ হয় ১৯৯৭-৯৮ সালে। ১৯৯৮-৯৯ সালে ভেদুয়াসোল-শালবনি সেক্টরের বৈদ্যুতিকীকরণ সম্পূর্ণ হয়।  পাদটীকা    বহিঃসংযোগ   Trains at Bishnupur    বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ
আবুল হাশেম খান (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ২২-০৯-২০১২   জন্ম ও শিক্ষাজীবন  আবুল হাশেম খানের পৈতৃক বাড়ি ব্রাহ্মণবাড়িয়া জেলার কসবা উপজেলার সৈয়দাবাদ গ্রামে। তবে তার বাবা স্থায়ীভাবে বাস করতেন আখাউড়া উপজেলার আখাউড়া ইউনিয়নের (বর্তমানে পৌরসভা) দেবগ্রাম গ্রামে। তার বাবার নাম বাদশা মিয়া এবং মায়ের নাম আমেনা খাতুন। তার স্ত্রীর নাম রাজিয়া বেগম। তাদের এক মেয়ে ও এক ছেলে।   কর্মজীবন  আবুল হাশেম খানের চাকরি করতেন পাকিস্তান সেনাবাহিনীতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর ২ নম্বর সেক্টরের অধীনে যুদ্ধ করেন।   মুক্তিযুদ্ধে ভূমিকা  রাতে মাঠ প্রান্তর কুয়াশাচ্ছন্ন এবং অন্ধকার। এ বাধা উপেক্ষা করে মুক্তিযোদ্ধারা এগিয়ে যান। তারা কয়েকটি দলে বিভক্ত। মধ্যরাতে তারা সমবেত হন পাকিস্তান সেনাবাহিনীর সালদা নদী প্রতিরক্ষার তিন দিকে। আবুল হাশেম খান একটি দলের (কোম্পানি) উপদলের (প্লাটুন) নেতৃত্বে। একটু পর পাকিস্তান সেনাবাহিনীর প্রতিরক্ষা অবস্থানে শুরু হয় গোলাবর্ষণ। গোলা আসে পেছন থেকে। মুক্তিযোদ্ধাদের গোলন্দাজ দল (মুজিব ব্যাটারি) কামানের গোলাবর্ষণ করে। ভারতীয় গোলন্দাজ দলও সীমান্ত এলাকা থেকে দূরপাল্লার গোলাবর্ষণ করে। শত শত গোলা এসে পড়ে পাকিস্তানি প্রতিরক্ষায়। গোলাবর্ষণের প্রচণ্ডতা ও তীব্রতা এমন যে অনেক দূরে থাকা আবুল হাশেমদের সবার পায়ের নিচের মাটি কেঁপে ওঠে। বিকট শব্দে কানের পর্দা ফেটে যাওয়ার উপক্রম হয়। এত বড় প্রথাগত (কনভেনশনাল) আক্রমণ এর আগে সালদা নদীতে হয়নি। ব্যাপক গোলাবর্ষণে পাকিস্তানিদের প্রতিরক্ষা প্রায় তছনছ ও বেশির ভাগ বাংকার ধ্বংস হয়ে যায়। ভীতসন্ত্রস্ত হয়ে পড়ে পাকিস্তানি সেনারা। গোলাবর্ষণ শেষ হলে আবুল হাশেম সহযোদ্ধাদের নিয়ে আবার এগিয়ে যান। তাদের লক্ষ্য সালদা নদী এলাকার নয়নপুর দখল করা। দ্রুত তারা পৌঁছে যান লক্ষ্যস্থলের আনুমানিক ৪০০ গজ দূরে। ঝাঁপিয়ে পড়েন পাকিস্তান সেনাবাহিনীর ওপর। নিমেষে শুরু হয়ে যায় মেশিনগান, এলএমজি আর রাইফেলের অবিরাম গোলাগুলি। আবুল হাশেম ও তার সহযোদ্ধারা বিপুল বিক্রমে যুদ্ধ করেন। হতোদ্যম পাকিস্তানি সেনারা সকালে নয়নপুর থেকে পালিয়ে আশ্রয় নেয় সালদা রেলস্টেশনে। কিন্তু একটু পর তাদের ওপর শুরু হয় পাল্টা আক্রমণ। পুনঃ সংগঠিত পাকিস্তানি সেনাদের আক্রমণ ছিল বেশ জোরালো। আবুল হাশেম সহযোদ্ধাদের নিয়ে সাহসিকতার সঙ্গে আক্রমণ প্রতিহত করেন। তার দলের অন্যান্য উপদলও আক্রমণ প্রতিহত করে। দুই পক্ষে তুমুল যুদ্ধ চলে। যুদ্ধ চলাবস্থায় একপর্যায়ে হঠাৎ গুলিবিদ্ধ হন আবুল হাশেম। তার পিঠে গুলি লাগে। এতে তিনি দমে যাননি। আহত অবস্থাতেই বিক্রমের সঙ্গে যুদ্ধে নেতৃত্ব দেন। কিন্তু বেশিক্ষণ পারেননি। অধিক রক্তক্ষরণে তিনি কিছুক্ষণের মধ্যেই নিস্তেজ হয়ে পড়েন। তখন সহযোদ্ধারা আবুল হাশেমকে ফিল্ড চিকিৎসাকেন্দ্রে পাঠান। প্রাথমিক চিকিৎসার পর তাকে পাঠানো হয় আগরতলায়। কিন্তু ক্রমে তার অবস্থার অবনতি হয়। পরে উন্নত চিকিৎসার জন্য ভারতের উত্তর প্রদেশের একটি হাসপাতালে তাকে স্থানান্তর করা হয়। এখানে তার চিকিৎসা চলাকালে দেশ স্বাধীন হয়ে যায়।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:১৯৮৬-এ মৃত্যু বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি